เรื่องร้องเรียน: ทาวน์เฮาส์ในซอยย่อยใกล้บางกอกน้อยวิลเลจ ท่อระบายน้ำอุดตัน ปกติพื้นตรงนี้จะแห้งสนิท แต่ปีที่แล้วน้ำท่วมบ่อยมาก และน้ำเอ่อท่วมขังจนถึงทุกวันนี้  แจ้งเจ้าหน้าที่เขตบางกอกน้อยแล้วเมื่อต้นเดือนเมษานี้ รับเรื่องแล้ว แต่เงียบไปไม่มีใครแก้ปัญหาให้ น้ำจะท่วมซอยนี้ทุกครั้งที่ฝนตก ขอท่อระบายน้ำใหม่ก็ไม่ได้ ขอลอกท่อก็ไม่มา ต้องขอร้องเรียนไปที่ศาลาว่าการกทม.ถึงจะรับเรื่องใช่หรือไม่ ความสูงระดับหน้าแข้ง น้ำท่วมมาแล้วน้อยกว่า 1 สัปดาห์
การดำเนินการของเจ้าหน้าที่: ปัจจุบันสำนักการะบายน้ำอยู่ระหว่างดำเนินการโครงการก่อสร้างและปรับปรุงเขื่อนบางกอกน้อยที่มีรอยรั่ว เพื่อจะสามารถบรรเทาและแก้ปัญหาน้ำท่วมบริเวณดังกล่าวได้ พร้อมนี้ฝ่ายโยธา สำนักงานเขตบางกอกน้อย ตรวจสอบแล้ว พบว่าพื้นที่ดังกล่าวเป็นซอยส่วนบุคคล กรุงเทพมหานครมีภารกิจในการพัฒนาพื้นที่ตามกฎหมายกำหนด ซึ่งกฎหมายกำหนดให้กรุงเทพมหานครจัดทำบริการเฉพาะพื้นที่สาธารณะ และพื้นที่เอกชนที่แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาเท่านั้น พื้นที่เอกชนที่ยังสงวนสิทธิ์การใช้ กรุงเทพมหานครไม่สามารถเข้าดำเนินการได้
ความเห็นของผู้แจ้ง: ประชาชนได้สิทธิในการดูแลแก้ปัญหาน้ำท่วม เฉพาะพื้นที่ขึ้นตรงกับระบบราชการเท่านั้น ทุเรศที่สุด
พื้นที่: แขวงอรุณอมรินทร์ เขตบางกอกน้อย กรุงเทพมหานคร